Lapsen lonkkanivelen ultraäänitutkimus

|  |  |
| --- | --- |
| Kuvaus: | Lonkkanivelen ultraäänitutkimus lonkan seudun kivun tai vauvan lonkkaluksaation selvittämiseksi |

**TUTKIMUKSEEN VALMISTAUTUMINEN**

Ei erityistä valmistautumista.

**TUTKIMUKSEN KULKU**

Tutkittava alue riisutaan paljaaksi. Iholle levitetään geeliä ja röntgenlääkäri tekee tutkimuksen liikuttelemalla ultraäänianturia lonkkanivelten alueella.

Ultraäänianturia liikutellaan lonkan seudussa lapsen maatessa kyljellään ja/tai selällään.

Vauvan lonkkaluksaatiota tutkittaessa lapsi tuetaan ylävartalosta ja jaloista paikoilleen kyljellään maaten.

Reittä joudutaan liikuttelemaan nivelen paikallaan pysymisen varmistamiseksi. Se voi tuntua lapsesta epämiellyttävältä.

Tutkimus kestää noin 20 min.

**YHTEYSTIEDOT**

Jos Teillä on kysyttävää tutkimuksesta, ottakaa yhteys Röntgen1 toimisto, puh 017-173375, arkisin klo 8:00 – 14:30.